Den Vest-Sjællandske Avis, 1836-12-17
Det Kongelige Landhuusholdningsselskab har i afvigte September Maaned bekiendtgjort sine Forhandlinger i Aaret fra 1ste August 1835 til ult. Julii 1836, hvoraf følgende er et væsentlig Udtog. J sidste afvigte Vinter har Selskabets Medlem, Hr. Landvæsenskommissair G. Michelsen, paa Opfordring af Selskabets Bestyrelse og med dets Understøttelse, holdt en Række offentlige Foredrag over de nyere Erfaringer og Fremskridt i Landoekonomien, isærdeleshed med Hensyn til Huusdyravlen. Selskabets Bestræbelse har i mange Aar gaaet ud paa at virke for Almue Laane Bibliothekers Oprettelse rundt om i Landet, og det har, deels ved direkte at henvende sig til de Præster og andre Mænd, om hvilke man vidste, at de interresserede sig for denne Sag, deels ved Opfordring i de offentlige Tidender, søgt at indhente nøiere Underretning herom, samt fremsat endeel Spørgsmaal desangaaende. De herpaa indløbne Besvarelser (34 i Tallet, nemlig: 15 fra Sielland, 11 fra Fyen og de mindre Øer, og 8 fra Jylland, indeholde interessante Vink og stadfæste Selskabets Forhaabning, at slige Laane Bogsamlinger ere Almuen meget kiærkomne, ville ei allene mærkeligen bidrage til Landalmuens Dannelse og vække Bondens Læselyst, men tillig ved et hensigtsmæssigt Valg give den en gavnlig Retning, hvorfor det maa ansees for ønskeligt, at saadanne Bogsamlinger blive almindeligen udbredte over hele Landet. Paa Begiæring af vedkommende Sognepræster eller Andre, har Selskabet iaar ydet det sædvanlige Bidrag af Bøger til 15, deels ældre, deels nye oprettede Laanebogsamlinger; endvidere har det skiænket endeel Bøger til et i Aaret 1834 for Skolelærere paa Grevskabet Holsteienborg og i Omegnen oprettet Laanebibliothek. Siden den af H. M. Kongen i Aaret 1820 Selskabet. allernaadigst meddeelte Tilladelse til, af den staaende Hærs Reserver at udtage Nogle, for at dannes til at vorde dygtige Avlskarle og Agerdyrkere, er efterhaanden ialt antagne 114. Reserver iblandt Selskabets Lærlinge, af disse ere 71 dimiterede efter den treaarige Læretids Udløb; 11 ere fratraadte efter eget Ønske, eller paa anden Maade afgaaede i Løbet af Læretiden. Af ikke værnepligtige Lærlinge ere i Alt 15 antagne, hvoraf 8 ere dimiterede. Til sidste Aars 2de Skiftetider afgik 8 udlærte Lærlinge, hvorimod 15 nye optoges, og det hele Antal, der tiener under Selskabets Tilsyn, er for Øieblikket 36, som ere placerede hos dygtige Landmænd rundt om i Landet. De afgaaede Lærlinge ere nu deels boesatte som Gaardmænd, deels ansatte som Ladefogder og Avlskarle, og fremstille ved deres gode Avlsbrug et gavnligt Exempel for deres Jevnlige. Denne lidet bekostelige og af mange indsigtsfulde praktiske Oekonomer yndede og understøttede Foranstaltning har i sin simple Form viist sig saa gandlig, at man, for den Nytte, flere af Landets Egne deraf vilde høste maatte ønske Tallet af de Lærlinge, som tør udtages af den vernepligtige Masse, end mere forøget, i hvilken Henseende Selskabet ei heller har undladt at giøre de fornødne Skridt, men har derved bragt i Erfaring, at Omstændighederne for nærværende Tid ikke begunstige dette Ønskes Opnaaelse. – J afvigte Aar have 34 Gaardmænd, Skolelærere og Huusmænd nydt Understøttelse til en bedre Jorddyrkning, hvis samlede Beløb udgiør 1195 Rbd. Ligeledes har Selskabet i Aarets Løb virket til gode Landbrugredskabers Udbredelse, deels ved Tilbud af, deels ved Udlevering til uformuende Landmænd af 17 mindre bayleiske Plove, 16 forbedrede nordamerikanske Plove, 2 Hyppeplove og 3 Exstirpatorer, hvilke Agerdyrkningsredskaber størstedeels ere overladte for nedsat Betaling, samt nogle uden Betaling, ligesom der ogsaa for moderat Priis ere overladt 4 Winstrupske Kornrens ningsmaskiner til fælleds Afbenytte for de paagieldende Sognebeboere. Det har især bidraget meget til Svingplovenes almindelige Udbredelse, at Selskabet har ladet adskillige unge Landsbyesmede og Hiulmænd oplære i sammes Forfærdigelse. En af disse Smede, Hans Mortensen i Alstrup pr. Hobro forfærdiger saaledes meget gode Svingplove, heelt af Jern, til en Priis af 16 Rbd. De af Selskabet foranstaltede og af den Kongelige Kasse uderstøttede Præmiepløininger have viist sig som et virksomt Opmuntringsmiddel i ovenanførte Henseende. J Efteraaret 1855 foretoges en paa Hæstrupgaards Mark ved Hiørring, en paa Sohngaardsholms Mark ved Aalborg og en paa Skierved Mark ved Grenaa; paa hvert Sted uddeeltes til de Vindende 175 Rbd., fordeelte i 10 Præmier, en paa 55, en paa 30, to paa 20, to paa 15 og fire paa 10 Rbd. De oekonomiske Selskaber for Sorøe og Mariboe Amter have ligeledes foranstaltet Præmiepløininger afholdte, til hvilke, ligesom ved hine, kun gives Svingplove Adgang. Begge disse Selskabet have af Landhuusholdingsselskabet erholdt Bidrag, det førstnævnte 1000 Rbd. i hver af de to sidste Aar; samt Tilsagn om andre 200 Rbd. for de næste 3 Aar, og det sidstnævnte 100 Rbd.